經數:一七六四

經名:大般涅槃經義記卷第八

頁數:八二一

上	欄

就無見以說其見. 前中初言如是如是實無

所見總述其言以明不見. 無所見者卽無有

下略辯不見. 修涅槃下辯明菩薩不見所由.

以修涅槃故無所見. 初先正辯. 若有見下擧

有見過成前不見下明見中初先明其菩薩見

空. 是故我下明佛見空. 諸佛菩薩修如是下

總結修益. 就初段中是故菩薩見一切無乘

前總顯. 是前有見不見佛性乃至不得入涅

槃故. 菩薩見法悉無所有. 菩薩不但因見已

下歷法別顯. 是故下結. 後二可知是名第

九總以結之第十德中先問次辯. 三十七

品得入涅槃是自利德. 爲衆生說涅槃佛性

是利他德上來辯德. 若須陀下品中第二嘆

經令學. 於中有三. 一明信謗損益. 二德王白

下問答廣辯信謗之相. 三德王領解. 初中須

陀乃至菩薩信是語者得入涅槃彰信有益.

若不信者輪□生死明謗有損. 第二段中德

王先問. 但問謗人略不問信. 下佛答中先廣

明謗. 下略論信. 謗中初言我滅度後聲聞弟

子正出其人. 下明不信. 文別有四. 一略明不

信. 思癡無解. 破戒無行. 喜生諍訟毁正立邪.

捨十二部誦外道典顯前愚癡. 受畜不淨顯

前破戒. 言是佛聽顯前淨訟. 二呵以顯過. 先

開五門. 後廣辯之. 三以如是惡比丘下廣明

不信. 於中初明害持法人欲立暇度遮他習

學. 何以故下說是爲非. 初先總非. 所以下釋.

悉中五句四是人下結答前問. 若有衆生

信此經下明其信人. 解半句者或常或住

下領解中解一句者解常及住. 是名第十遠

中	欄

經前德

師子品者上明隨緣造修之行. 下明捨相入

證之行. 因師子吼啓請宣說故就請人以題

章自名師子吼品. 此人內證師子吼定能吼

所問故名其人爲師子吼. 此品答上一切法

中悉有樂性唯願世尊爲我分別. 然上問中

單問所證. 今此品中具以顯之. 下說佛性是

其所證. 下明見行是其能證. 故外國人名此

以爲離諸放逸入證分矣此品有二. 一問

答辯法. 二若有衆生欲得了了見佛性下嘆

經勸學. 三品末偈文師子聞法荷恩讚嘆. 前

中有六. 一如來勸問. 二師子許問. 此二一對.

三如來聽問. 四師子正問. 此二一對. 五如來

讚問. 六如來答問. 此第三對初中如來先

汎擧疑以勸其問. 下許酬答. 初中法門差別

無量. 今此且擧十門勸之. 一三寶門. 二四諦

門. 謂實不實. 實是眞諦. 不實世諦. 四八修門.

觀生死法爲無我等. 觀涅槃法以爲我等. 五

三乘門. 權有三乘. 實無三乘六佛性門. 衆生

有性. 外法無性. 七假實門. 假有衆生實無衆

生. 八有無門. 有無多含. 九眞妄門佛性是眞.

妄情不眞. 十因果門. 有因無因有果無果出

世因果. 有作無作有業無業有報無報世間

因果. 亦可前對性淨因果後對方便. 今恣汝

者總勸令問. 吾當爲下許爲酬答. 我不見等

明已能答自下第二師子許問. 於中師子

先許諮問. 會有菩薩名師子吼標列其人. 從

坐起等啓請方便. 白佛已下彰已欲問慶蒙

佛聽. 下佛對之. 勸人供養. 先勸供養. 者何以

下	欄

下釋勸供養. 是故應下結勸供養. 前中汝等

深敬尊重勸意供養. 言讚嘆者勸口供養. 以

種種等勸身供養釋中所以徵勸所由. 下明

其人欲師子吼故應供養. 於中有二. 一明其

人宿善今成欲師子吼故今供養. 二如師子

王下明吼同佛故應供養. 先喩後合喩中

先擧師子之王喩佛如來. 野干下擧師子之

子喩此菩薩. 是中爲明師子菩薩欲吼應供

何故明佛. 彰此菩薩吼同佛故. 亦卽明佛

能酬答故前中有四. 一能吼德. 二晨朝下

明將吼相. 三爲十一下明吼所爲. 四水性下

明吼勢力. 初中師子喩佛如來. 無畏自在故

說爲王. 聖慧內照名爲自知. 六度行體說以

爲身. 十力雄猛說之爲力. 破邪之智名爲牙

齒. 明利難敵故曰鋒芒四如意定智德所依

故說爲足. 又能進趣故說爲足. 定依淨戒故

曰據地. 寧心四禪名安巖穴. 振大悲尾出妙

法聲. 若有下結第二相中啓化之初名爲

晨朝. 從德現化稱言出穴. 現通□慢名曰頻

申. 許說進善義稱欠□. 照察物機名四顧望.

初陳法化名爲發聲. 法響踰盛故曰振吼

就所爲中爲十一事總以標擧下別顯之下

吼勢中要分爲二. 一益正衆. 二□邪人. 細分

有四. 水性潛沒. 合正學中出家之衆深入

正法. 陸行藏伏合正學中在家之衆安住正

法. 飛者墮落合邪學中諸魔顚墮. 香象失糞

合邪學中外道退散上來喩佛. 下喩菩薩.

如彼野干百年不能擧劣顯勝. 明二乘人不

能吼也. 若師子子三年能吼辯勝過劣. 喩明

經數:一七六四

經名:大般涅槃經義記卷第八

頁數:八二一

上	欄

菩薩能師子吼下合顯法. 先就如來合師

子王. 文別有五. 一合初段能吼之德. 二□破

下超合第三吼之所爲. 三爲令正見四部衆

下合第四段吼之勢力. 四從聖行下□合第

二將吼之相. 五四足據下重合初段能吼之

德就初段中如來合前師子王也. 正覺合

前自知言也. 智慧牙爪合牙齒也. 喩中無爪.

合中有之. 四如意足合前四足. 欲進念慧是

其四耳. 六波羅蜜滿足之身合前身也. 果德

圓備故云滿足. 十力合力. 大悲合尾. 安住四

禪合安巖穴. 爲 諸衆生而師子吼合前出聲

第二超合吼所爲中□破魔軍合壞實非師子

言也. 示衆十力合試自力. 開佛行處合令處

淨. 爲邪作歸令爲諸子知處所也. 安撫生死

合爲群輩無怖心也. 覺悟無明合爲眠者得

覺悟也. 行惡作悔合放逸獸不放逸也. 開示

邪見令知六師非師子者合爲諸獸來依附

也. 破富蘭等合爲調伏大香象也. 令二乘悔

合敎子息. 爲敎五住諸菩薩等合爲莊嚴自

眷屬也. 五住之名經文不列. 准義論之進退

不定. 一義分別種性爲一. 解行爲二. 淨心爲

三. 二地已上行跡爲四. 八地已上合1爲第

二義者. 地前爲一名爲信地. 淨心爲二. 行跡

爲三. 八地九地決定爲四. 十地畢竟以爲第

五. 第三依彼五忍2永別. 地前伏忍合以爲

一. 初二三地信忍爲二. 四五六地順忍爲三.

七八九地無生忍四. 十地寂滅以爲第五. 皆

得無傷第三超合吼勢力中令正四衆於邪

四部不生畏者合初水性潛沒深淵陸行藏

中	欄

伏. 出家二衆合其水性. 在家二衆合彼陸行.

飛墮象走略而不合. 若合不異吼所爲中第

一及與第九句故第四□合將吼相中聖梵

天行合巖穴也. 約喩名法說爲窟宅. 地持說

此以爲三住. 與此窟宅其義相似. 聖梵二行

廣如上辯. 天行猶是八禪定也. 上有五行. 今

以何義但說三行. 良以此三是攝善行. 餘二

離過. 善正所依故偏論之. 頻申而出牒擧前

喩. 爲破□慢約之顯法. 現勝神通故能破慢.

欠□牒喩. 爲生善者約之顯法. 如上文中擧

疑勸問許爲解釋爲生物善. 四顧牒喩. 爲

令衆生得四無□約之顯法. 觀衆堪受四辯

之機爲說令成四無□智第五重合能吼德

中四足據地牒擧前喩. 令生安住尸波羅蜜

顯其化意. 自住淨戒故令他具師子吼者牒

上喩中若具如是能師子吼名決定說總約顯

法. 說一切衆生悉有佛性如來常住別約顯法

上來合佛. 下就菩薩合師子子. 聲聞緣覺

雖逐如來不能吼者合前野干不能吼也. 十

地修三能師子吼合師子子始滿三年卽能哮

吼. 三行猶是聖梵天行上來釋勸. 是師子

下結勸供養世尊告下是第三段如來聽問

師子白下是第四段師子正問. 問中八句.

前四問其所證之性. 後四問其能證之行. 就

前四中云何爲性問其性體. 云何3許法是其

佛性. 以何義故名佛性者問性名義. 何故復

名常樂我淨問性體義. 何故一切衆生不見

就人徵責. 此言卽是問性有無. 若實有性一

切衆生何故不見. 衆生不見當應無性. 就後

下	欄

四中十住住何佛住何法問證性行. 十住何

眼. 佛以何眼. 問證性智. 亦可前二問福德行.

後二問其智慧行也自下第五如來讚問.

於中有三. 一佛嘆師子具二莊嚴能知能問.

二師子言云何慧下辯二嚴相. 三師子言若

有二嚴不應問下辯所問法就初段中善哉總

嘆. 若人下別. 別中初明爲法諮啓必具二嚴.

次次兩名. 下嘆其能. 具二嚴者能知向前所

問八義第二段中師子初問云何福慧. 下

佛爲釋. 二莊嚴義廣如別章. 此應具論. 文中

先辯二莊嚴相. 汝今具下嘆其二能前中

三番. 一約十地體德分別. 證體是慧. 餘德名

福. 故今說言慧莊嚴者謂從一地乃至十地

福莊嚴者檀至波若非波若波羅蜜. 是義云

何. 檀等六行各有二種. 一隨事造修. 非波羅

蜜不能到於諸法實性非是自性淸淨度故.

令理成者是波羅蜜到法實性是其自性淸淨

度故. 然今文中分取波若. 是波羅蜜爲慧莊

嚴見法實故. 前之五度及波若中非波羅蜜

悉判爲福. 不能見法如實性故. 良以波若波

羅蜜多行成在十地. 是十地體. 故就位論. 謂

從一地乃至十地. 餘非地體. 當相以辯故言

謂檀乃至波若. 於波若中有非福德者宜須

簡別. 故復說言非是波若波羅蜜矣. 二就人

分別. 慧莊嚴者謂佛及與十地菩薩. 文中略

故直言菩薩不言十地. 良以十地與佛同能

眼見佛性. 故合爲慧. 聲聞緣覺乃至九地皆

悉不能眼見佛性. 同判爲福. 三體用分別. 諸

佛菩薩有二種行一是德體性實離相. 二是

經數:一七六四

經名:大般涅槃經義記卷第八

頁數:八二三

上	欄

德用起化隨物. 今言福者有爲有漏有有果

報有疑非常是凡夫法是其德用. 用有起作

故曰有爲. 示起染過名爲有漏. 現六道身名

有果報. 隨化起滅是故非常. 所作似凡名凡

夫法. 此猶是前常與無常. 慧莊嚴者無爲無

漏無有果等是其德體. 體無起作故非有爲.

出障淸淨名爲無漏. 六道身斷故無果報. 生

滅永夷稱曰常住. 此猶是前無常共常上

來直辯. 二莊嚴相. 下嘆其能. 汝具此二能問

深義. 我具此二能答深義. 是中不欲明已能

答. 爲顯二乘莊嚴功能. 准下此中文少不足.

若具應言汝具二嚴能問甚深一二之義. 我

具二嚴能答甚深一二之義. 故下師子乘之

爲問不知何因. 文中略無一二之言第三

段中師子先問. 問意如何. 明一與二相粗易

識不假二嚴方能問答. 而佛說具方能問答.

所以問之. 文中有二. 一乘言正難. 二所以下

釋. 前中菩薩具二莊嚴則不應問一種二種.

難前菩薩具二能問. 具二莊嚴應當解法無

一無二. 何緣正能問一問二. 云何世尊說言

能答一種二種. 難前我見二嚴能答. 然此問

中言有隱顯. 准後類前前應有二. 一自立道

理. 具二莊嚴不應問於一種二種. 二徵破佛

語. 云何說言且二莊嚴能問二. 准前類後

後亦應二. 一自立道理具二莊嚴不應答於

一種二種. 二徵破佛語. 云何說言具二莊嚴

能答一二. 今前句中偏擧道理略無徵辭. 後

句之中偏擧徵辭略不立理. 准此驗前必知

向者有其一種二種之言. 亦可此言准義爲

中	欄

問. 向前問中導言佛性衆生不見卽是其二.

佛菩薩見卽是其一. 如來就之說爲深義故.

今師子取以爲難. 就下釋中先自徵責. 我有

何以爲此徵問. 釋中諸法無一無二擧深形

淺. 一種二 種是凡夫相明淺非深. 一二旣是

凡夫之相. 何假具嚴方能問答下佛答之.

文還有二. 一□答初段明具二嚴方能問答

一種二種. 於中偏就菩薩答之. 若有菩薩無

二莊嚴不知一二反答前問. 具二能知順答

前問. 二□答後段明其一二深而非淺. 於中

先□無一無二. 後□一二是凡夫相. 前中若

言無一無二是義不然牒以直非. 何以下釋.

先徵非意. 下對釋之. 若無一二云何得說無

一無二. 由有一二故得就之說無一二. 若全

無者對何宣說無一無二. 下□一二是凡相

中若言一二是凡夫相牒其難辭. 是乃十住

非凡夫相□其難辭. 何以下釋. 先徵後解. 於

中先出一二法體. 一謂涅槃. 二謂生死. 次釋

其義. 涅槃體常不變故一. 生1死常愛無明

等前後分異是故言二. 皆初徵問. 後釋可知.

下就人定. 明一與二□非凡相. 凡夫例惑不

能解知生死無常涅槃常故. 以是下結. 以非

凡夫所知義故具二莊嚴方能問答自下第

六如來答問. 於中經文塵判有二. 一略顯證

義. 二佛性者非內非外然非失下廣顯證義.

細分有四. 一對前八問略顯證法. 二若男女

欲見如來應當修習十二部下尙對前法勸修

趣入略明證行. 三性非內外然非失下廣顯

證法. 四師子言無相定者名涅槃下約對前

下	欄

法勸修趣入廣明證行. 就初段中先答前四

問明所證法. 師子吼言菩薩具幾見不了下

答後四問明能證法. 佛性是其所證之法. 諸

佛菩薩證性之行. 爲他2施習爲能證法. 此二

須記答前四中初就衆生現性答問. 師子

白佛佛與佛性無差別者一切衆生何用修下

就諸衆生當性答問. 性非當現約緣言耳. 就

現性中文別有二. 一對上初問辯出性體. 卽

約此體明其佛性常樂我淨衆生 不見. 此一

分中答上三問. 正答第一兼3答第四. 二如汝

言以何義故名佛性下對第二問解性名義. 卽

約此義明其佛性常樂我淨衆生不見. 此一

分中亦答三問. 正答第二兼4答第四就初

段中先對初問辯出性體以是義故佛性常

下超答第三明其佛性常樂我淨. 無明覆下

超對第四明諸衆生不見所由初中汝言

云何爲性牒擧前問諦聽許說. 下正答之. 就

中宣說三義爲性. 一第一義空以爲佛性. 二

智慧爲性. 三中道爲性性者名爲第一義

空是初門也. 佛性門中曠備法界一切種義.

今此且就一空門說. 就染說性喜同情取故說

爲空. 性云何而略有二義. 一離相名空. 體雖

眞有而無一相. 如淨醍□而無靑黃赤白等

相. 亦如一切衆生心識體雖是有而無大小

長短等相. 又如佛身體實妙有而無一相. 無

何等相. 如馬鳴說謂非有相. 亦非無相. 非非

有相非非無相. 非有無俱相. 亦非一相. 亦非

異相. 非非一相非非異相. 非一異俱相. 亦非

自相. 亦非他相非非自相非非他相. 非自他

經數:一七六四

經名:大般涅槃經義記卷第八

頁數:八二四

上	欄

俱相. 如是一切妄心分別悉不相應唯證境

界. 二離性名空衆生佛性卽如來藏. 如來藏

中廣備法界□沙佛法. 是諸佛法同一體性

互相集成. 無有一法別守自性故說爲空. 空

義如是第一義空名爲智慧明空與慧更無

別. 體離相義邊故說是空. 覺照義邊是故慧

門. 故無別體而第二門. 良以說空喜同斷滅

故說爲慧. 旣言是空云何名慧. 解有四義. 一

空是慧境故名智慧. 故龍樹言說智智處皆

名波若. 二依此空理出生佛慧. 因中說果故

名智慧. 其猶世人說食爲命. 三就體說. 此之

佛性雖名爲空體是眞心. 心是覺性故名智

慧. 故華嚴云一切衆生心微塵中有無師智

無□智廣大智等. 馬鳴諭中說爲本覺. 問曰.

凡時未有智解. 以何義故得名爲覺. 論自釋

言從本以來有大智慧光明義故. 遍照一切

法界義故. 自性淸淨識知義故名之爲覺. 是

義云何. 眞心體中具過□沙一切佛法心於

彼法同體照明. 由來無障名照法界故名智

慧. 四約人分別. 凡佛雖殊體性無別體無別

故將凡取性性名爲因. 據佛取性性卽佛果.

故上宣說苦集等實卽是如來. 是佛果故名

爲智慧所言空者不見空下是第三門中道

爲性. 於中約就愚智顯之. 文別有四. 一明愚

人偏見. 二智. 者下明智人正見. 三見一切下

明前愚人所見非中. 四中道者名佛性下明

前智人所見是中就初段中所言空者標別

愚人. 愚謂二乘. 二乘唯見生死法空. 故言空

者亦得說言若無常者及無我者. 就始言耳.

中	欄

下言不見空與不空彰其所迷. 二乘之人但

能見空不能見空及與不空. 故言不見空與

不空. 非全不見. 此言略少. 若具應言不見苦

樂乃至不見我及無我. 類初可知略不具論.

人言空者牒前理空. 云言水見空不空者導

前空理非智慧故不能見空及與不空. 粗看

似是. 細窮則非. 空理不見何待言論. 第二

段中初言智者標別解人. 人謂菩薩人言智

者牒前智慧. 乍看似是. 審思則非. 前空與慧

□是所顯中道之性. 今言智者標擧解人約

之辯中. 非牒前智. 見空不空乃至無我彰其

所解. 空者一切生死已下辯其所解. 自下

第三明前愚人所見非中. 見一切空不見不

空不名中者約空不空以顯非中. 二乘唯見

生死法空不能見於涅槃不空. 偏故非中. 乃

至見於一切無我不見我者不名中道. 約我

無我以顯非中. 超苦無常故言乃至. 義同前

解第四段中中道名性. 言少不足. 若具應

言見空不空乃至見我及與無我是名中道如

是中道名爲佛性. □前可知故不具論. 由見

空等知法非有. 見不空等知法非無故名爲

中. 說此中道爲佛性矣. 上來一段對上初問

辯出性體以是義下超答第三明性是其常

樂我淨乘前顯後. 以是第一義空爲性. 智慧

中道爲佛性故常□不變. 亦應宣說我樂及

淨類常可知. 略不具辯無明覆下答第四

問明諸衆生不見所由. 無明覆故令生不見

別明凡夫不見所由. 聲聞已下別明二乘不

見所由. 於中初聲聞緣覺但見空等不見

下	欄

不空乃至於我. 次明不得第一義空. 後明不

能行於中道. 下明不能見於佛性. 中有三下

總明凡夫二乘不見. 見中有三略以標擧. 此

於中道正見邪見通名見中. 次列三名. 下辯

其相. 解定樂中菩薩□生雖處阿鼻如三禪

者爲物甘處. 如似世人樂三禪樂. 非謂在中

樂如三禪. 言定苦行謂凡夫者. 凡夫唯有生

死之苦故名定苦. 聲聞緣覺行於苦樂作中

道者有變易苦. 以離分段得小涅槃名之爲

樂. 二乘住此作中道想. 以是義下雙結後二

不見佛性下次答上第二句問解性名義.

卽就明其常樂我淨重生不見. 如汝所言以

何義故名佛性者牒擧前問. 下釋有三. 一總

明佛性是其菩提. 中道有三下別明佛性是

其中道. 三十二緣智卽是阿□菩提種下別明

佛性是其種子. 初中卽是中道種者性是中

道而與菩提作種子也第二段中三番辯中

一通就理行以辯中道. 二生死本際凡有二

下偏就十二因緣之理以說中道. 三衆生起

見凡有二下偏就十二因緣觀行以顯中道.

是中擧行爲約顯理就約段中道有三種略

以標擧. 次列三名. 正辯中道餘二顯之. 此上

中下異於餘處. 餘處所辯下法爲下. 中法爲

中. 上法爲上. 今此所論下劣之法名上名下.

據此下法向上望之有上可趣名爲上道. 向

下望之下有三塗可以趣向說名下道. 勝上

之法說以爲中. 據此勝法向上望之無上可

趣不名上道. 向下望之不退趣入凡夫心中

不名下道. 不上不下故說爲中. 下釋其相. 下

經數:一七六四

經名:大般涅槃經義記卷第八

頁數:八二五

上	欄

牒初門. 梵天無常謬見常者此上心心. 下有

三塗可以趣向故名下道. 上牒第二. 生死無

常謬見是常三寶是常計無常者. 此是例惑

心下之心. 上有菩提終可趣向故曰上道. 何

以下釋. 先問起發. 能得最上阿□菩薩對問

辯釋. 不將此心得上菩提. 有此心者終得菩

提故曰能得. 中牒第三. 下釋其相. 先辯後結.

辯中四句第一宣說第一義空理法爲中. 二

從無常見無常下說行爲中. 三第一義空不

名已下釋前第一理法爲中. 第一義空不名

爲下非下故中. 何以下釋. 凡夫不得故不名

下. 不名爲上非上故中. 何以下釋. 先徵後解.

體卽是上更無上法可與爲道故不名上. 四

諸佛菩薩所修已下釋前第二行法爲中. 不

上不下. 義同前解. 上來別釋. 以是下結上

來通就理行說中自下第二偏就因緣理法

明中. 於中先明因緣中道. 是故佛性常樂我

下明性是其常樂我淨衆生不見. 前中先辯

因緣之相. 生死本際凡有二種無明與愛擧

生死因. 無明是其現苦家本. 本亦有行略而

不彰. 有愛是其當苦家本. 此名愛結以之爲

有. 愛三有故. 現在亦有取及有支略而不辯.

是二中間有生老病死擧生死果. 此擧緣相

下就說中是名中道就緣辯中. 問曰因緣云

何爲中. 解有六義. 一就破離斷常分別於事

分齊十二因緣次第相生. 後藉前起是故非

常. 前能生後所以非斷非常非斷故名爲中.

二破我分別. 因緣法中無我無人. 以無我故

因緣之法亦非我所則爲非有. 因緣相生故

中	欄

復非無. 非有非無名爲中道. 三破性分別. 十

二緣法但集從緣無有自性所以非有. 因緣

相生是故非無. 非有非無故名爲中. 四破相

分別. 因緣之法□相而有窮理本無. 不但無

性. 相亦□得. 如陽二水近觀之時非直無於

水性而已水相亦無. 窮理本無名爲非有. □

相似有說爲非無. 非有非無名爲中道. 五破

想分別. 十二緣法更細推心心外無法. 但是

妄想自心所見. 如夢所見皆是心起. 以心起

故於理本無名爲非有. 妄心自現說爲非無.

非有非無名爲中道. 六就實分別. 十二因緣

窮其本性眞心所起如夢所作皆報心起. 故

地經說十二因緣皆眞心作. 眞心卽是如來

藏性. 古今常湛淨不變. 何有因緣起作可

得所以非有. 隨妄流轉集起生死說爲非無.

非有非無故名中道. 又彼眞1心離性名爲非

有. 體具法界□沙佛法說爲非無. 非有非無

名爲中道. 六中前五虛妄不眞生滅流轉. 非

是常樂我淨之法. 不能究竟爲佛眞種. 今此

不論. 第六一門體眞常樂我淨之法能爲佛種

今名中道. 與經中說生死二法是如來藏其言

相似. 如是中道能破生死故名中道釋爲中

義. 中道卽是因緣實性. 是實性中無因緣相故

破生死. 生死之有著邊故起. 故破生死名爲

中道. 以是中道名佛性者結中爲性. 以是中

道能破生死成佛義故得名佛性下次明其

常樂我淨. 衆生不見一處合論於中初法次

喩後合. 法中初言是故佛性常樂我淨乘前顯

後. 是前中道能破生死爲佛性故. 佛性得爲常

下	欄

樂我淨. 以諸衆生不能見故無常樂等辯相

顯實. 此卽明其衆生不見. 性實非下彰實異

相成前不見. 喩中貧人家有寶藏喩前性體

常樂我淨. 是人已下喩上衆生不能見等. 有

善知識而語已下喩2佛性實非無常苦等寄

得顯之. 於中先喩諸佛菩薩開化令得而語

化始. 卽以方便令見化終. 以得見下喩諸衆

生同化得見. 合中佛性合前寶藏衆生不見.

有知識下合前知識而語等也. 上來偏就因

緣理法以論中道自下第三偏就因緣觀行

說中. 於中初先正辯中道. 性雖常下還明不

見略不宣說常樂我淨. 就正辯中先對凡夫

以明中道. 衆生起見凡有二種一常二斷不

名中道擧邊顯中. 無常斷下明中異邊. 無常

無斷名中道者正辯中義. 卽是觀照十二緣

智出其中體. 如是觀智名佛性者結中爲性.

下對二乘以顯中道. 二乘雖觀不名佛性明

小非中. 二乘但能見因緣相不及其實故非

中道不名佛性. 是中亦應明佛菩薩觀行是

中. 義不異前故略不論. 上來辯中. 下明衆

生不見佛性故無中道. 佛性雖常爲無明覆

不能得見明凡不見. 又未能度十二緣等明

小不見初先法說次以喩顯. 二乘觀法未能

及實. 故如□馬不得水底. 何以下釋. 以凡二

乘不見佛性故能觀智不名中道. 上來三番

合爲第二偏解中道自下第三偏明種子.

文還有三與前相似. 於前三中從後向前次

第說種. 先就第三因緣觀行以說種子. 以是

義下就前第二因緣之理以說種子. 性者有

經數:一七六四

經名:大般涅槃經義記卷第八

頁數:八二 六

上	欄

因有因因下就前第一因緣理行以說種子.

初中是觀十二緣智卽是阿□菩提種者牒上

第三因緣觀智就說種也第二番中初先法

說. 以是義故十二因緣名佛性者乘前顯後.

以前所生因緣觀智得爲種故能生因緣名爲

佛性. 性猶種也. 次以喩顯. 譬如胡瓜名爲

熱病立喩顯法. 何以故下釋喩顯法. 能與熱

病作因緣故名爲熱病. 下合顯法. 因緣如是

能生向前因緣觀智故名佛性第三番中文

別有三. 一就向前理行二門 說爲種子. 二非

因果故常□已下還明常樂我淨之義三以是

故我經說下還明不見. 初中爲分理之與行

二種因別須明二果爲辯因果. 通對非因非

果以說故有五種. 一是因性猶是向前因緣

之理. 二因因性猶是向前因緣觀智. 三是果

性是前觀智所生之果. 四果果性是前因緣

中道之果. 因緣之理顯爲果. 五非因果性

前四處體. 彼體從緣說爲前四. 廢緣就實說

爲第五非因果性. 文中初先一番廣辯是因

非果. 如佛性下結別其相. 初中前四一處辯

釋. 非因果性在後別論. 釋前四中初法. 次喩.

後合顯之. 法中初先開列四門. 下牒辯釋. 因

牒初門. 卽十二緣斥其體相. 十二緣法近生

觀智遠爲涅槃正因種子故名爲因. 言因因

者牒第二門. 卽是智慧斥其體相. 觀因緣智

依前因緣從因起因故曰因因. 果牒第三. 卽

是菩提斥其體相. 此前觀智所生果也. 言果

果者牒第四門. 卽大涅槃斥其體相. 此前十

二因緣家果. 因緣之理顯爲此果名大涅槃.

中	欄

向前菩提望於前因已受果名. 涅槃是彼果

家之果故名果果. 理實菩提及與涅槃□有

性淨方便之義. 但今文中方便之果偏名菩

提. 性淨之果偏號涅槃. 上下多然. 性淨就體

彰寂顯故. 問曰何故性淨之因直名爲因. 方

便之因名爲因因. 及至果中方便之果直名

爲果. 性淨之果名爲果果. 釋言互從皆得無

傷. 但彼因中從本起末. 因緣之理是行根本

故直名因. 方便之因處前起故名曰因因. 至

果之時攝末歸本. 方便菩提對前滿足已受

果稱. 德成歸本故名性淨以爲果果

次以喩顯. 如無明爲因諸行爲果行因識果

立喩顯法. 以是義下辯喩顯法. 向前法中四

法相對彰其重因累果之別. 今此喩中三法

相對何故如是. 喩取少分不可全同. 又爲顯

其所生行德. 因果雖殊體無別故. 以是義者.

以前無明生行之義行生識義. 彼無明體亦

因亦因因者兩法相對. 無明是彼行果家因

故直名因. 三法相望行支已是識果家因無

明是彼行因家因故曰因因. 文義且然. 將喩

擬法全不相似. 准法論喩應說行支以爲因

因. 從因生故. 准喩談法應因緣以爲因因. 因

家因故. 蓋亦是其少分喩耳. 亦可向前因

緣之理非直是因亦是因因. 故今宣說無明

爲因及與因因以肉彼義. 云何爲因. 望涅槃

果直爲因故. 云何因因. 與觀智因而爲因故.

言識亦果亦果果者兩法相對. 識支是彼因

家之果故直名果. 三法相望行支望前已是

果竟. 識支是彼果家之果故名果果. 文義且

下	欄

然. 將喩擬法而不相當. 准法驗喩. 行支亦果

識支果果. 准喩論法. 涅槃名果果. 此亦是其

少分言耳. 亦可於彼涅槃之上具有果義及

果果義. 故今宣說識支爲果及與果果以肉

彼義. 云何爲果. 望彼因緣直爲果故. 云何果

果. 與菩提果而爲果故. 佛性亦爾合以顯法.

上來廣釋前四門竟下釋第五非因果性.

以是義故十二因緣不出等者. 以前因緣中

道之理體是常樂我淨義故. 常住不動不出

不滅乃至非果. 此不出等釋有兩門. 一依世

諦緣相解釋. 如中論說因緣假集無有一法

自性可生名爲不出. 亦無一法自性可盡說

爲不滅. 分分盡謝稱曰不常. 運運新生故曰

不斷. 前後分異名爲不一. 從前起後非餘處

來故言不二. 緣集始生非本至今故曰不來.

因謝果興非前到後所以不去. 前無自性所

以非因. 後無自性是故非果. 二就眞諦緣實

解釋. 因緣實性不從緣生是故不出. 不從緣

盡故曰不滅. 體無定性所以非常. 不可斷滅

是故非斷. 體備法果□沙佛性故曰非一. 諸

法同體不離不異故曰非二. 不從緣變故無

去來. 亦無隱顯故非因果. 良以就實以論其

體. 體外無緣是故不可約緣說出乃至因果.

此後一義與聖行中辯性相似. 成此所論義

當後門. 云何得知. 此中辯釋非因果性. 卽是

眞諦常樂我淨不變之法. 故上說言因緣中

道常樂我淨. 前問所辯乃是世諦無常苦空

無我之法. 三乘同知. 故非此義. 上來一番廣

辯五義自下重復結別其相. 是因非果如

經數:一七六四

經名:大般涅槃經義記卷第八

頁數:八二七

上	欄

佛性者結前第一. 指法名如. 因緣之理能爲

佛因故名佛性. 是果非因如大涅槃結前第

四. 如前前釋. 卽前佛性顯名涅槃. 是因是果

如十二緣所生法者結前第二及第三門. 因

緣觀智從因緣生名十二緣所生之法. 非因

非果名佛性者結第五門. 此乃諸佛離緣平

等法身之體故名佛性上來第一廣明向

前理行二門爲種子義. 非因果故常□無變

是第二段明其常樂我淨之義. 文但辯常餘

略不論. 就前五中非因非果不隨緣變正是

常義. 故偏牒之就明常矣自下第三明其

不見. 先擧昔說明緣甚深衆生不見. 以何義

下釋顯不見. 前中初言以是義者. 以是因緣

從緣轉變爲因爲果. 體性常□非因果故我

經中說甚深甚深無知無見. 於中四句. 十二

因緣甚深甚深爲第一句. 直嘆法深明凡二

乘不見所由. 無知無見不可思惟爲第二句

明凡不見. 乃是諸佛菩薩境界爲第三句 寄

人顯深. 非諸聲聞緣覺所及爲第四句明小

不見. 此擧昔說. 下釋顯之. 前四句中初句別

解. 後之三句一處釋之. 解初句中何義甚深

問以起發. 不斷常等對問正解. 是中直就緣

相辯深. 因緣實性卽是向前非因果性. 若更

辯深不異於中故略不論. 食以緣實非定有

無非斷常故. 依之起相相亦如是. 故擧緣相

以顯其實. 文中六句攝爲三對. 初二一對當

法分別. 衆生義行不斷不常而得果者明非

無果. 業行若常亦不得果常不變故. 斷亦不

得不生後故. 不斷不常方乃得果. 雖念念滅

中	欄

而無所失明不失因. 因體雖復念念盡滅能

生之力常不失也. 次二一對約人分別. 雖無

作者而有作業明其無有造業之人而有行

業. 雖無受者而有果報明其無有受報之人

而得有果. 無作無受卽明非有. 而有業果卽

顯非無. 下二一對約人就法而爲分別. 受者

雖滅果不敗亡約人分別. 受人雖滅得果不

亡. 無有慮知知合而有就法分別. 根塵識等

三事別分知不可得名無慮知. 此三和合便

有知生名和合有. 又一念心四相分別知不

可得亦名無知. 前後和合假名知生名和合

有. 問曰. 何不卽用此義以爲緣實. 而言此中

就相辯深. 釋言此等若卽是實卽是佛性. 二

乘知此應知佛性. 何故上言聲聞緣覺雖觀

因緣不名佛性. 又此所辯唯是世諦空無常

苦無我之理若是佛性. 佛性便非常樂我淨.

云何上言因緣中道名爲佛性如是佛性常樂

我淨. 又上文言從緣生法悉是無常 . 佛性常

故不從緣生. 明此所說但是緣相非是性體.

上來解釋初句甚深. 下次解釋後之三句. 於

中分二. 一解向前無知見等明凡不見. 卽擧

向前佛菩薩境對以顯之. 二觀緣智凡有四

下解釋向前二乘不及. 還擧向前佛菩薩境

對以顯之. 前中有四. 一明凡夫不見. 二十住

下明佛菩薩見. 三一切衆生不能見下明前

凡夫不見之損. 四是故我下明佛菩薩知見

之益. 初中衆生雖與共行而不見者明不能

解. 不見知故無始終者明不能滅. 起1來始未

有盡時名爲無終. 第二段中十住見終不見

下	欄

始者. 見已生死至佛當盡名爲見終. 不知根

本起之所由名不見始. 諸佛世尊見結終者.

見因緣法原起所由亦見盡時名見始終. 以

是了了得見性者. 佛性是其因緣之本. 故佛

如來見始2如終名見佛性. 第三段中一切衆

生不見因緣是故轉輪法說明損. 次喩後合.

下復喩顯. 第四益中言是故者乘前顯後是

凡不見有大損故. 我經中說知見有益. 若人

見緣卽見法者見法實也. 因緣之體是法性

故. 卽見佛者見佛實也. 因緣實性據佛望之

由來淸淨畢竟無染. 卽是諸佛法身之體. 是

故見之名爲見佛佛. 卽性者彼佛法身據凡

望之爲惑隱覆. 與後顯時淨德爲本故名佛

性. 何以下釋. 一切諸佛同用此理以爲自性

故名佛性. 佛性是佛自體性故上來四段合

爲第一. 自下第二釋前聲聞緣覺不及辯. 擧

諸佛菩薩對顯. 是觀緣智凡有四種總以標

擧. 次列四名. 下中二門解非聲聞緣覺所及.

上及上上釋前諸佛菩薩境界. 次解後結. 以

是義故十二因緣名佛性者. 以上上智觀十

二緣得菩提十二緣法得名佛性. 下以佛

性歷卽餘義性理精上名第一義. 離相名空.

出離斷常卽名中道. 卽是諸佛法身自體故

名爲佛. 離此之外無別佛故. 據佛望之卽是

諸佛大涅槃果. 離此更無別涅槃故. 故經說

言佛知衆生3取涅槃相不復更滅上來就

彼衆生現性答前四問. 自下就彼衆生當性

答前四問. 總相雖然. 於中細心唯答第一. 云

何爲性辯答第四衆生不見. 第二第三略而

經數:一七六四

經名:大般涅槃經義記卷第八

頁數:八二八

上	欄

不答. 易解故爾. 說彼當來佛果爲性. 名義顯

了何須更釋. 云何名性. 佛是常等理在灼然

何勞更解常樂我淨. 就所釋中師子白佛佛

與佛性無差別者一切衆生何用修道重難起

發. 由佛前說佛性卽佛故爲此難. 下佛釋之.

釋意如何. 明諸衆生雖有佛性顯用在當當

果未有故須修道. 文中初言汝問不然牒以

總非. 下廣辯釋. 文別有六. 一說菩提爲性明

凡未有. 二說一乘爲性明凡未有. 三說首楞

嚴定以爲佛性明凡未有. 四說我爲性明凡

未有. 五說十力四無畏等以爲佛性明凡未

有. 六說一切佛性爲性明凡未有初中有

三. 一直明佛性當有現無. 二擧偈證成. 三釋

偈顯成. 前中初法次喩後合. 法中初言佛與

佛性雖無差別牒其難辭. 現性與彼當果體

同故曰無差. 辯同兼異是以言雖. 然諸衆生

悉未具者□其難辭. 衆生未證故曰未具. 凡

皆未具是以言悉. 以未具故必須修道. 喩中

四句. 一立喩顯法. 二何以下釋. 三是故我下

引證成喩. 四何以下釋. 初中如人惡心害母

喩有性因. 害母之罪定入地獄如彼佛性定

得菩提故取爲喩. 害已生悔喩有惑障. 以善

肉惡. 三業雖善故名獄人喩諸衆生三業雖

惡定得菩提. 第二釋中何故問也. 定當墮故

對問略釋. 是人雖無地獄陰等猶名獄人對

問廣釋. 第三列經第四釋經. 文顯可知. 下合

顯法. 一切衆生定得菩提故說有性明其當

有. 一切衆生眞未有下彰其現無. 上來一段

直明佛性當有現無. 以是義下擧偈證成. 先

中	欄

標說處. 下列偈文. 前之半偈自立道理明惑

與性兩法不□. 下之半偈遮他異說明惑與

性有無非□. 下釋偈文. 顯成當有現無之義.

於中初言有者三種汎擧有義次列三名. 下

就人辯辯中有三. 一約三世明有不同. 二以

是義不擧說證成一切有性. 三乃至下別釋

罪人有佛性義. 初中先明未來世有該通上

下. 一切衆生未來皆當定得菩提故悉有性.

次明現有唯論下人. 下人現在唯有煩惱. 是

故現在無其相好果德佛性. 下明過有偏論

上人. 上人過去有斷煩惱. 是故現在得見佛

性. 雖擧三世爲就前二明諸衆生常有現無

第二擧說證皆有中. 以是義故我當宣說一

切有者釋有通別. 通則以前未來有故說一

切生悉有佛性第三偏釋罪人有中初先法

說. 次喩. 後合. 法中初言一闡提等亦有性者

直明其有. 前已宣說一切有性何須別說闡

提等有. 闡提謗法及五逆等有性難知故須

別論. 下重辯之. 現無當有. 言闡提等無有善

法佛性亦善明其現無. 擧一闡提等餘罪人.

彼現無善果性亦善. 故彼現在無有佛性. 以

未來有. 故闡提等悉有性者明其當有. 何以

下釋. 以定得故說未來有. 上來法說下次

喩顯人喩向前一闡提等. 家有乳酪喩現有

因. 有人問下明當有果. 酪實非下辯其有義

下合顯法. 衆生亦爾合前人也. 悉皆有心

合有乳酪. 凡有心者定得菩提. 合有人問汝

有蘇耶答言我有. 以是義故我說一切悉有佛

性合以定得故言有蘇. 凡有心者皆有眞識

下	欄

覺知性故定得菩提. 外草木等無眞心故終

無得義. 此乃宣說能知之性. 若論所知境界

之性一切皆有不局有心自下第二一乘爲

性. 先出性體. 後明衆生有而不見. 前中初先

辯二畢竟. 後約論性辯二竟中先總標擧. 望

小大極故名畢竟. 因果不同故分二種. 次列

兩名. 因能嚴果故曰莊嚴. 果德窮滿稱曰究

竟. 世及出世約位分畢. 十地已還通名世間.

皆是變易世間攝故. 佛名出世. 下辯體相. 莊

嚴是其六波羅蜜究竟一乘. 下約性辯. 文顯

可知下明衆生有而不見. 先明其有. 以是

我說一切有者正明其有. 以是衆生所得一乘

爲佛性故我說一切衆生有之. 一切衆生悉

有一乘釋成有義. 以無明下明諸衆生不見

所由. 先法次喩後合可知自下第三首楞

爲性. 先廣辯相. 後釋名義. 前中四段. 一明

首楞是其佛性. 二一切衆生悉有已下明諸

衆生而不見. 三首楞嚴有五名下彰首楞

嚴名別不同顯首楞嚴卽是佛性. 四一切衆

生具三定下還明衆生有而不見. 就初段中

性卽首楞會名顯示. 兩名雖殊會體不別是

以言卽. 性如醍□辯所卽性. 性通因果. 因似

乳酪. 果如醍□. 性卽首楞故須辯之. 卽是一

切諸佛母者彰性功能成卽首楞. 首楞嚴者

此□名爲一切事竟. 良以佛性是諸佛母能

生一切諸佛德. 故得卽首楞一切事竟. 首楞

嚴故而令諸佛常樂我淨. 彰首楞嚴三昧功

能成卽佛性. 以首楞嚴能令諸佛常樂我淨.

故卽佛性佛母之義第二段中一切衆生有

經數:一七六四

經名:大般涅槃經義記卷第八

頁數:八二九

上	欄

首楞嚴明其當有. 以不修故不能見者彰其

不見第三段中初先法說. 首楞五名總以

標擧. 次列五名. 雖擧五名正欲明其是佛性

義. 隨其所作處處得名總以結之. 次以喩顯.

如一三昧得種種名. 或名爲禪. 或名定根. 如

是非一. 首楞如是辯法同喩第四段中先

明一切衆生具有. 下明不見. 前中一切具三

種定汎不通擧. 謂上中下列其三名. 下辯其

相. 上謂佛性顯其初門. 何故佛性得名上定.

說首楞嚴爲佛性故. 以是故言一切有者就

人明有. 以說佛性爲上定故一切有之. 中者

一切具足初禪顯第二門. 有緣能修無緣不

能明得不定. 下出其緣. 所謂火災及壞欲結

能是故言一切具中就人結有. 下者十中心

數定者辯第三門. 十地廣辯如雜心論. 想欲

觸慧念思解脫憶定及受是其十也. 此十遍

通一切心中名通大地. 以是故言一切具下

就人結有. 雖辯中下意顯上矣. 上來明有

下明不見. 一切衆生悉有佛性不能見者明

凡不見. 十住雖下擧聖顯凡. 十住菩薩見上

不了何肉凡夫. 上來廣說首楞爲性衆生不

見下解名義. 首楞事竟嚴名堅者□名解

義. 畢竟而堅名首楞嚴牒以結之. 以是首楞

名佛性者結首楞嚴以爲佛性. 以能造作果

德事竟故名佛性自下第四說我爲性. 於

中先說我爲佛性. 師子言下明諸衆生有而

不見前中有四. 一明如來說我所由. 二我亦

不說悉無我下正明說後. 三梵志聞下說我

之益. 四是佛性實非我下如來辯定我無我

中	欄

義. 初中有四. 一佛爲能化尼連洗浴水陸同

觀. 二明外道睹佛受樂嫌佛說斷. 三如來反問

說斷所由. 四外道引佛所說以答辯難如來

無我之義. 文皆可知第二正爲說我之中

句亦有四. 初我亦不說一切無我反其所聞明

不說斷. 二我常說下顯所不聞明7說我. 於

中初先說一切生悉有佛性. 性豈非下就性

辯我. 望直說我懼同情取. 故先辯性後就我

諭. 三以是義下結初不說. 四一切衆生不見

性下就前所說明凡不見. 亦卽反推斷見屬

彼. 一切衆生不見性故無常我等名說斷見

第三益中. 初明梵志聞我發心. 後明諸畜聞

我發心捨離惡身第四辯定我無我中. 初

明佛性實非是我爲生說我. 問曰. 上來數說

佛性是其眞我. 今以何故說實非我. 釋言. 佛

性備含多義. 亦有我義及無我義. 1亦有非我

義. 但向爲彼我見外道愛喜我故偏說爲我.

雖爲說我恐畏同彼先所建立. 故復拂遣明

實非我. 此說非我亦是化耳. 有因緣下明雖

異說而非虛妄. 於中通對佛我顯之. 句別有

四. 一明如來無我說我而非虛妄. 二明如來

說我爲無我而非虛妄. 隨化說此故曰有緣.

三辯初句佛性無我如來說我. 佛性未有八

自在用故名無我. 四辯第二如來是我. 佛說

無我. 如來具有八自在用故名爲我. 上來正

說我爲佛性下明衆生有而不見. 師子先

問. 若一切生悉有佛性如力士者牒佛前言.

佛上宣說衆生佛性如彼力士額上寶珠故今

牒之. 何故不見徵問如來. 下佛爲辯. 先明衆

下	欄

生不見所由. 如2月初下彰其是有. 前中有

二. 一明凡夫盲故不見. 二明二乘倒故不見.

前中爲明凡夫不見擧佛菩薩見以顯之. 於

中先喩. 色喩性體. 盲不見者喩凡不見. 雖

復不見不得言無喩明性有. 有目見者喩佛

菩薩有眼能見. 下合顯法. 佛性合色. 衆生不

見合盲不見. 十住已下合有目見. 於中先明

菩薩分見如來全見. 次以喩顯. 菩薩分見如

夜見色. 如來全見如晝見色. 下明菩薩從昧

得明. 於中先立治眼之喩. 下約顯法. 十地如

是雖見不了合眼膚□見色不了. 以首楞下

合以藥力得了了見. 醫喩如來略而不合

下明二乘不見之中. 先明二乘有倒不見. 後

擧諸佛菩薩顯之. 前中初言 見一切法無常

我等非一切法亦無常等. 汎明倒見不見佛

性. 言一切者名生死下辯法顯倒. 聲聞已下

就人指斥. 下擧諸佛菩薩顯中. 先明十住菩

薩少見. 見一切法無常我等明見生死一切

法也. 非一切法分見常等見涅槃也. 此明菩

薩分見所由. 以是義故十分見一正明少見.

下明如來全見佛性. 見一切法無常我等非

一切法見常樂等明見所由. 以是義下正明

全見. 先法後喩. 以是義下結嘆首楞. 由其見

故. 上來明凡二乘不見如月初下彰性是

有. 先喩後合. 文顯可知自下第五說力無

畏大悲三念以爲佛性. 於中有三. 一說力

等以爲佛性. 二一切生悉有已下明衆生有.

三雪山下明諸衆生藉敎不同有見不見. 初

段可知第二段中初先法說明衆生有. 次

經數:一七六四

經名:大般涅槃經義記卷第八

頁數:八三○

上	欄

喩. 後合. 法中一切衆生悉有直明有性. 三種

破下擧得顯有. 於中先擧斷煩惱得顯性是

有. 斷貪瞋癡名爲三種破煩惱也. 一闡提下

擧斷業得顯性是有. 以是義下總結性有

次喩顯之. 十二因擧等共有之亦內亦外略

以標擧. 十二因緣卽爲一門. 一切衆生等共

有之亦內亦外復爲一門. 就共有中現所具

者名之爲內. 當有現無說以爲外. 下廣釋之.

先廣初門. 何等十二問以起發. 次辯其相. 初

二可知. 現初受胎名爲識者汎論識支. 有其

三種. 一種子心識. 過去世中造業已後所有

心識爲業煩惱之所熏故能生於後名爲識支

若復通論. 過業煩惱相應心識亦是識種. 二

心生心識名爲識支. 謂中陰心. 三初生心識

名爲識支. 謂現報中最初一念染汚心識. 於

彼父母精血之所妄想起於華池等愛. 今此偏

說受生心識以爲識支. 故言現在受胎名識.

入胎五分四根未具名名色者. 毘婆沙釋. 從

識至於現身死來合有十時. 胎內五時胎外

五時. 胎內五時名爲五分. 此五分中分爲三

支. 最初一念說爲識支. 第二念後四根未具

判爲名色. 色1少心初合但有身根. 未具眼耳

鼻舌四根名四未具. 是時身根說之爲色. 四

陰曰名. 色相形現當相名色. 四陰心法冥漠

難彰. 非名不別. 故從詮目說之爲名. 故楞伽

云以名宣說無色四陰稱曰名矣. 具足四根

未名觸時名六入者. 前五分2中根具後判爲

六入. 後四簡前. 未觸異後. 前色增長分爲五

入. 前名增長說爲意入. 未別苦樂是名觸. 者

中	欄

出胎已後匍匐已前意識地中未能了別苦樂

3增異名爲未別. 五識地中觸境方覺故名爲

觸. 染習一愛名爲受者. 毘婆沙說. 愛有二種.

一者食愛. 二者色愛愛著女色. 匍匐已後但

有食愛. 未有第二色愛已來說爲受支. 習近

五欲是名愛者. 色愛已起未有追心色境界

來說爲愛支. 內外貪心名爲取者內色爲內.

財事爲外. 貪心是時說爲取支. 爲內外事起

身等業名爲有者. 爲財爲色造業粗顯. 現世

世識名未來生現在名色六入觸受名未來世

老病死等將前類後. 是名總結次廣第二

衆生等有. 亦內亦外. 一切衆生雖有十二或

有未具總以標擧. 所具是內. 未具是外. 次別

顯之. 先就欲界衆生以論. 歌羅4羅死則無十

二是未具也. 於彼胎內五分之中. 初分名爲

歌羅羅時. 此時死者有前四支不具後八名

無十二. 所有四支卽名爲內. 所無名外. 從生

至死具十二者斯名爲內. 次就色界衆生以

論. 色界衆生無三受者但有樂捨而無苦受.

無三觸者但有樂捨相應之觸無有苦受相應

觸也. 無三愛者但有樂捨所生之愛名無三

愛. 無老病者一切諸天悉無老病. 所有是內.

所無是外. 亦名具者現雖不有以當有故亦

名有具. 下就無色衆生論之. 無色乃至無老

病者. 無色衆生無其色支不具五入. 觸受及

愛與色界同. 亦無老病亦名具者當有同故.

上來別論. 以定得下總釋其義. 欲界衆生現

雖不具後生當備. 上界衆生在上雖無生下

必具. 故說一切衆生等有. 喩相如是. 下合顯

下	欄

法. 佛性亦爾合十二緣. 一切生下合等有之

上來第二明衆生有自下第三明諸衆生

依敎不同有5見. 初先立喩. 雪山喩佛. 章名

忍辱喩涅槃經. 牛喩菩薩. 食出醍□喩學是

經得見佛性. 異草喩於小乘經法. 牛喩聲聞.

食無醍□喩學小經不見佛性. 雖無已下明

雖不見不得言無. 下合顯法. 佛性亦爾是總

合也. 餘文別合. 與前不次. 先合雪山及忍辱

草. 次合異草. 若能聽下就前忍辱合牛食者

卽成醍□. 牛食異草則無醍□略而不合. 十

二部中雖不聞者不可說無. 合向末後雖無

醍□不可說言無忍辱草. 問曰. 向說忍辱草

者喩涅槃經. 今合不可說無忍辱. 正應道言

不6涅槃. 何得乃言不無佛性. 性是經旨. 故

言不可說無佛性自下第六說一切法以爲

佛性. 於中有四. 一辯性體相. 二嘆經嘆性令

人習學. 三重辯性相. 四嘆經嘆性令人習學

就初段中先開九門. 後廣辯釋. 釋中乃有

十二門別. 後非苦樂非我無我非空不空. 前

開門中略不標列. 常是本中漏脫故爾. 下釋

可知第二段中若人思經如是之義則見性

者擧思見性嘆經勝也. 思前所說十二門義

故能見性. 佛性不思是佛境等. 嘆性深也

第三段中曲有四句. 一明佛性非陰界入. 二

明佛性非本無今有已有還無. 三明佛性可

從緣見. 四明佛性非內非外. 於中先別鐵色

爲喩. 鐵喩衆生. 黑色喩性. 火喩煩惱. 赤喩佛

性隨緣成染. 合之可知. 下別草木種子爲喩.

略無合文第四段中大涅槃經具無量釋嘆